Ffilm hanesyddol o 2014 ydy ***The Imitation Game***. Fe'i cyfarwyddwyd gan Morten Tyldum, ac ysgrifennwyd y sgript gan Graham Moore yn seiliedig ar fywgraffiad *Alan Turing: The Enigma* gan Andrew Hodges. Mae'r ffilm yn serennu Benedict Cumberbatch fel y cêl-ddadansoddwr o Sais Alan Turing, a ddatrysodd y Cod Enigma yn ystod yr Ail Ryfel Byd cyn cael ei erlyn am ei gyfunrywioldeb. Chwaraea Keira Knightley ran cydweithiwr Turing, Joan Clarke.

Prynodd The Weinstein Company y ffilm am $7 miliwn yn Chwefror 2014, y swm uchaf erioed am hawliau dosbarthu ffilm yn yr Unol Daleithiau wrth y Farchnad Ffilm Ewropeaidd. Cafodd ei rhyddhau mewn theatrau yn y Deyrnas Unedig ar 14 Tachwedd ac ar 28 Tachwedd yn yr UDA.

Roedd *The Imitation Game* yn llwyddiant masnachol ac ymhlith y beirniaid. Erbyn Chwefror 2015, roedd hi wedi gwneud $157 miliwn yn fyd-eang ond gyda chost cynhyrchu o $14 miliwn yn unig. Dyma oedd y ffilm annibynnol i wneud yr arian mwyaf yn 2014. Cafodd ei henwebu am wyth o Wobrau'r Academi, gan gynnwys y Ffilm Orau, y Cyfarwyddwyr Gorau (i Tyldum), yr Actor Gorau (Cumberbatch), a'r Actores Gefnogol Orau (Knightley). Derbyniodd naw enwebiad BAFTA hefyd, gan gynnwys y Ffilm Orau a'r Ffilm Brydienig Eithriadol.

Anrhydeddwyd y cast a'r criw gan grwpiau hawliau LHDT am gyflwyno hanes Turing i gynulleidfa ehangach. Fodd bynnag, beirniadodd rhai haneswyr y ffilm am ei darlun anghywir o gymeriad a perthynasau Turing.

Cyfarwyddwr
-----------

Ganwyd y cyfarwyddwr ffilm Morten Tyldum ar 19 Mai 1967 yn Bergen. Derbyniodd ei addysg ym Mhrifysgol Bergen.

Derbyniad
---------

Rhoddwyd y marciau canlynol mewn adolygiadau o'r ffilm:

* 7.7/10 (Rotten Tomatoes)
* 90% (Rotten Tomatoes)
* 71/100

.

Ymhlith y gwobrau a enillwyd y mae Bwrdd Adolygu Cenedlaethol: Y Deg Ffilm Orau.

Cafodd ei henwebu am y gwobrau canlynol: European Film Award – People's Choice Award for Best European Film.

Mae'r incwm a dderbyniwyd am y ffilm hon dros 233,555,708 $ (UDA).

Gweler hefyd
------------

Cyhoeddodd Morten Tyldum nifer o ffilmiau gan gynnwys y canlynol:

*Rhestr Wicidata:* 

Diweddarwch y rhestr nawr | WQS | Chwiliwch am ddelweddau

  


| Ffilm | Delwedd | Gwlad | Iaith wreiddiol | dyddiad |
| --- | --- | --- | --- | --- |
| *Buddy* |  | Norwy | Norwyeg | 2003-08-29 |
| *Defending Jacob* |  | Unol Daleithiau America |  |  |
| *En mann må gjøre det'n må...* |  | Norwy | Norwyeg |  |
| Fallen Angels |  | NorwyUnol Daleithiau America | Saesneg | 2008-01-01 |
| *Folk flest bor i Kina* |  | Norwy | Norwyeg | 2002-01-01 |
| Headhunters |  | Norwyyr Almaen | NorwyegDaneg | 2011-08-04 |
| *Jack Ryan* |  | Unol Daleithiau America | Saesneg |  |
| *Passengers* |  | Unol Daleithiau AmericaAwstralia | Saesneg | 2015-12-21 |
| *The Crossing* |  |  |  | 2017-12-10 |
| The Imitation Game |  | Unol Daleithiau America | Saesneg | 2014-08-29 |

Diwedd y rhestr a gynhyrchwyd yn otomatig o Wicidata.

Cyfeiriadau
-----------

1. ↑   The Weinstein Co. Special: How They Turned 'Imitation Game' Director Into an Oscar Contender.
2. ↑   The Imitation Game (2014) - Box Office Mojo.
3. ↑  "The Imitation Game". *Rotten Tomatoes*. Cyrchwyd 18 Ebrill 2022.

|  |  |
| --- | --- |
| Awdurdod | 
* WorldCat
* VIAF: 313501682
* LCCN: no2015011882
* BNE: XX5498657

 |